יצחק נבון מעניק ליעל בדש את הפרס הראשון על זכייתה באירוע העשור ל"פסטילאדינו"
יעל בדש בהופעה ב"קונטיינר" יפו 2012
יעל בדש בהופעה ב"אזור - The Zone" תל אביב 2012
יעל בדש זוכה במקום הראשון באירוע העשור ל"פסטילאדינו" עם השיר "La Lingua de Kaza"
**יעל בדש** (נולדה ב-1 בדצמבר 1979) היא זמרת ושחקנית ישראלית.

קורות חיים
----------

יעל בדש נולדה וגדלה בפתח תקווה. בילדותה החלה ללמוד מוזיקה וניגנה בפסנתר בקונסרבטוריון העירוני. בצה"ל שירתה בלהקה הצבאית של מפח"ש (מפקדת חילות השדה).

### קריירה מוזיקלית

בשנת 2000 הופיעה כזמרת ליווי של להקת פינג פונג כחלק מהמשלחת הישראלית הרשמית לאירוויזיון, עם השיר "שמייח".

בשנת 2002 הופיעה בפסטיבל "ג'אז בים האדום" כחלק מההרכב "פאנקאפלה" (Funkapella), שם פגשה את המלחין היוגוסלבי גוראן ברגוביץ', ששמע את בדש והזמין אותה להופיע איתו באירופה.

בשנים 2003 - 2008 הופיעה כסולנית לצידו של ברגוביץ' בסדרת קונצרטים מיוחדת ברחבי אירופה בשם "My Heart has become Tolerant". במופע שילב ברגוביץ' שלוש סולניות משלוש הדתות (יהדות, נצרות ואסלאם): הזמרת הצרפתייה-תוניסאית אמינה אנאבי (Amina Annabi), הזמרת המקדונית ואסקה יאנקובסקה (המבצעת המקורית של השיר Ederlezi מתוך הסרט "שעת הצוענים") ויעל בדש, יחד עם "תזמורת החתונות והלוויות" שלו, הרכב נגנים ממרוקו והמקהלה האורתודוקסית של מוסקבה.

בשנת 2005 זכתה במקום הראשון ב"פסטילאדינו" - תחרות בינלאומית לזמר מקורי בלאדינו, כשביצעה את השיר "La Lingua de Kaza" (בעברית: שפת הבית), מילים ולחן: זיוה עטר.

בשנת 2006 החלה לעבוד עם גוראן ברגוביץ' על אלבום בעברית, אותו ברגוביץ' הפיק והלחין. האלבום הוקלט בבלגרד, טורקיה ותל אביב ועתיד לצאת לאור.

ב-2011 זכתה שוב במקום הראשון באירוע העשור לפסטיבל "פסטילאדינו", בו התחרו כל השירים הזוכים מאותו עשור. השיר שביצעה "La Lingua de Kaza" נבחר לשיר העשור של הפסטיבל.

ב 2012 הקימה יחד עם המוזיקאים תומר מוקד, יוני דרור, ישי אפטרמן ואדם בן עזרא את BALADINO –
הרכב פולק ים תיכוני היוצר ומגיש גרסאות חדשות לשירים מסורתיים בשפת הלאדינו. עם BALADINO
הוציאה ב-2013 את האלבום Dos Amantes אשר זכה לשבחים רבים ומאז ממשיכה להופיע כסולנית
ברחבי העולם.

### קריירת משחק

שיחקה בסדרה "החברים של נאור", במחזמר "צלילי המוסיקה", בהצגה "רחוב טוב" בתיאטרון אנסמבל הרצליה ובסדרת הילדים "א-בה-גא-ד!" בערוץ הופ!.

גילמה את דמותה של מריה מגדלנה בסדרה Terra X בערוץ הטלוויזיה הגרמני ZDF. ב-2004 הופיעה כזמרת בסרט "אהבה קולומביאנית".

בשנת 2008 הצטרפה לתיאטרון הקאמרי בו שיחקה עד שנת 2013 במחזמר "כנר על הגג", בהצגות "סלאח שבתי", "זהר" ובמופעי מחווה רבים שהעלה התיאטרון לגדולי היוצרים בתרבות הישראלית.

השכלה וחיים אישיים
------------------

סיימה לימודי תואר ראשון במסלול משחק של אוניברסיטת תל אביב בחוג לאמנות התיאטרון. כיום בת זוגו של המוזיקאי תומר מוקד ומחלקת את זמנה ועשייתה האמנותית בין תל אביב וברלין.

תפקידים
-------

### טלוויזיה

| סדרה | ערוץ | במאי | תפקיד | שנה |
| --- | --- | --- | --- | --- |
| א-בה-גא-ד! | ערוץ הופ! | משה קפטן | בר | 2008 |
| א-בה-גא-ד! במותק של פסטיבל 2 | ערוץ הופ! | צדי צרפתי | בר | 2009 |
| החברים של נאור | ערוץ 10 | נאור ציון | סהר | 2007 |
| Terra X | סדרה בערוץ הטלוויזיה הגרמני ZDF | רנתה באייר (Renate Beyer) | מריה מגדלנה | 2005 |

### תיאטרון

| הצגה | תיאטרון | מחזאי | במאי | תפקיד | הצגת בכורה |
| --- | --- | --- | --- | --- | --- |
| כנר על הגג | תיאטרון הקאמרי | יוסף שטיין על פי שלום עליכם | משה קפטן | הודל | 10 במאי 2008 |
| זהר | תיאטרון הקאמרי | משה קפטן ודפנה אנגל על פי סיפורו של אמנון ארגוב | משה קפטן | מזכירה וזמרת | 29 באוגוסט 2010 |
| סאלח שבתי | תיאטרון הקאמרי | אפרים קישון, פזמונים: חיים חפר | משה קפטן | רוזה | 25 ביוני 2008 |
| רחוב טוב | תיאטרון אנסמבל הרצליה | חנן פלד, מוזיקה: יוני בלוך | חנן פלד | שיווה | 17 במרץ 2006 |
| צלילי המוסיקה | המשכן לאומנויות הבמה | ריצ'רד רוג'רס ואוסקר המרשטיין על פי מריה פון טראפ | משה קפטן | נזירה | 2005 |

* מופע "אחוזת בית" בתיאטרון הקאמרי לרגל חגיגות 100 שנים לתל אביב.
* מופעי מחווה בתיאטרון הקאמרי לדן אלמגור, יעקב שבתאי, רבקה מיכאלי, יאיר רוזנבלום, יוחנן זראי, נתן אלתרמן, יורם טהר-לב, שושנה דמארי, יצחק נבון, אריק לביא, מרדכי זעירא והמחזמר הישראלי.

קישורים חיצוניים
----------------

ויקישיתוף מדיה וקבצים בנושא **יעל בדש** בוויקישיתוף
* 

* אתר האינטרנט הרשמי של יעל בדש
* יעל בדש, ברשת החברתית אינסטגרם

* יעל בדש, סרטונים בערוץ היוטיוב

* יעל בדש, במיזם "אישים" לתיעוד היצירה הישראלית

* יעל בדש, במסד הנתונים הקולנועיים IMDb (באנגלית)

**על יעל בדש**

* קטע מתוך הופעה בקונצרט עם גוראן ברגוביץ' באיסטנבול, סרטון באתר יוטיוב
* הופעה ב"פסטילאדינו" 2005, סרטון באתר יוטיוב
* סיכום תחרות הפסטילאדינו 2011
* שחקנית הקאמרי, יעל בדש, זכתה במקום הראשון באירוע העשור לפסטילאדינו, באתר Iwomen‏, 22 בדצמבר 2011
* טל פרי, קול נשי מרהיב, באתר גלובס, 19 בדצמבר 2011
* טל פרי, פרח בדש, באתר Mooma, ‏15 באפריל 2007
* יעל בדש באתר התיאטרון הקאמרי
* הסרט "סיפור שמייח" על משלחת ישראל לאירויזיון 2000, בכיכובה של יעל בדש.

**על בלדינו**

* אתר האינטרנט הרשמי של בלדינו
* עמוד הרכב בלדינו ביו טיוב
* אתר למנויים בלבד בן שלו, לחלום בספרדית: פריחת אלבומי הטנגו והלדינו, באתר הארץ, 12 ביוני 2014
* אסף נבו, "אנחנו פאקינג מנגנים לאדינו! זו שליחות", באתר mako‏, 25 בנובמבר 2014
* יוסי חרסונסקי, Baladino - Dos Amantes בלאדינו, Dos Amantes (הפקה עצמאית, אפריל 2014)
* גיא טנא, "בלאדינו" מפיחים משב רוח רענן בשירים בני מאות שנים, באתר גלי צה"ל, 22 באפריל 2014
* צביקה קליין, הצעירים של "בלאדינו" מפיצים את המסורת, באתר nrg מעריב, 18 באפריל 2014

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007520212105171
* ISNI: 0000 0004 3724 5247
* VIAF: 310737293
* WorldCat (עם VIAF): 310737293

 |